
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 615 

22 Ιουλίου 1997 


ΠΕ ΡΙΕΧΟΜΕ ΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΙΑΤΡΟΥ» 1 

Έγκριση σύστασης του κοινωφελούς Ιδρύματος με 
την επωνυμία «ΚΟΙΝΩΦΕΛΗΣ ΟΡΓΑΝΙΣΜΟΣ 
ΧΑΤΖΗ ΒΑΣΙΛΕΙΟΥ» και κύρωση του οργανισμού 
αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Κανονισμού Εσωτερικής Υπηρεσίας 
του ΕΦΕΤΕΙΟΥ ΘΕΣΣΑΛΟΝΙΚΗΣ. 3 

Εγκριση του Γενικού Κανονισμού Λιμένα με αριθμό 15 
«Αντικατάσταση ορισμένων διατάξεων άρθρου 11 
Γενικού Κανονισμού Λιμένα αριθ. 4 όπως τροπο¬ 
ποιήθηκε με το Γενικό Κανονισμό Λιμένα αριθ. 12» 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΚΩΝΣΤΑΝΤΙΝΟΥ ΙΑΤΡΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 7.2.1980 ιδιόγραφη διαθήκη του Κωνσταντίνου 
Γεωργίου Ιατρού, που δημοσιεύθηκε μετο αριθ. 84/2.5.1985 
πρακτικό του Μον. Πρωτοδικείου Σπάρτης, με την οποία συ- 
στήθηκε κοινωφελές ίδρυμα με την επωνυμία «ΙΔΡΥΜΑ 
ΚΩΝΣΤΑΝΤΙΝΟΥ ΙΑΤΡΟΥ» και με έδρα τη Σπάρτη Λακωνίας. 

2. Τις διατάξεις των άρθρων: α) 95 και 98 του ΑΝ 2039/39, 
β) 101 και 119 του Εισαγωγικού Νόμου του Αστικού Κώδικα 
και γ) 108, 109, 110 και 114 του Αστικού Κώδικα. 

3. Την από 18.11.1996 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/0006Α/4.10.1996 κοινή απόφα¬ 


ση του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ922 Β’). 

5. Την αριθ. Δ.Υ. 3α/οικ. 878/4.10.1996 κοινή απόφαση του 
Πρωθυπουργού και του Υπουργού Υγείας Πρόνοιας, με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ924 Β’). 

Με πρόταση των Υπουργών Εθνικής Παιδείας και 
Θρησκευμάτων, Πολιτισμού και Υγείας και Πρόνοιας και 
στον Υφυπουργό Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΙΔΡΥΜΑ ΚΩΝΣΤΑΝΤΙΝΟΥ ΙΑΤΡΟΥ» η οποία έ¬ 
γινε από τον Κωνσταντίνο Γεωργ. Ιατρού με την από 
7.2.1980 ιδιόγραφη διαθήκη του, που δημοσιεύθηκε με το α- 
ριθμ. 84/2.5.1985 πρακτικό του Μον. Πρωτοδικείου 
Σπάρτης. 

2. Το Ίδρυμα αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών 
Οικονομικών, Υγείας - Πρόνοιας, Εθνικής Παιδείας και 
Θρησκευμάτων, και Πολιτισμού και διέπεται από τις διατά¬ 
ξεις της παραπάνω συστατικής του πράξης, του Α.Ν. 
2039/1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

3. Οι σκοποίτου ιδρύματος είναι: α) Η επιμόρφωση των κα¬ 
τοίκων της περιφέρειας των Κοινοτήτων Γκοριτσάς και 
Αγίων Αναργύρων του τέως Δήμου Θεραπνών, η οποία επι¬ 
τυγχάνεται με την ίδρυση βιβλιοθήκης, με διαλέξεις και με 
θεατρικές παραστάσεις β) Η οικονομική ενίσχυση ετησίως: 
αα) τριών (3) τουλάχιστον μαθητών της κάθε μιας έκτων ως 
άνω κοινοτήτων, καθ’ όλη τη διάρκεια της φοίτησής τους 
στο Γυμνάσιο. Οι μαθητές θα επιλέγονται μεταξύ εκείνων οι 
οποίοι κατά τη φοίτησή τους στο Δημοτικό Σχολείο επέδει- 
ξαν ήθος, διαγωγή άμεμπτη, επιμέλεια και φιλομάθεια, προ- 
τιμωμένων των οικονομικά αδυνάτων σε περίπτωση υπάρ- 
ξεως περισσοτέρων ββ) ενός (1) μαθητή με τις ίδιες ως άνω 
προϋποθέσεις και από τις ίδιες ως άνω κοινότητες, για τη 
φοίτησή του στις τρεις τάξεις του Λυκείου γ) Η χορήγηση 
βραβείου ετησίως σε ένα μαθητή από κάθε τάξη των 
Δημοτικών Σχολείων και των δύο ως άνω Κοινοτήτων, ο ο¬ 
ποίος πρώτευσε σε επίδοση, ήθος και διαγωγή κατά το αντί¬ 
στοιχο σχολικό έτος δ) Η οικονομική ενίσχυση δύο (2) οικο¬ 
νομικά αδυνάτων κοριτσιών των ως άνω κοινοτήτων για την 
αντιμετώπιση των δαπανών του γάμου τους ε) Η χορήγηση 

χρηματικού επάθλου και στ) Η καταβολή ποσού δύο χιλιά¬ 
δων (2.000) δρχ. ετησίως στο Σύνδεσμο Εκδρομών 
«Υπαίθριος Ζωή» Σπάρτης. 

4. Το Ίδρυμα διοικείται από επταμελές Διοικητικό 
Συμβούλιο αποτελούμενο από τους: α) Κωνσταντίνο Εμμ. 
Βλάχο, β) κάθε φορά Πρόεδρο της Κοινότητας Αγίων 
Αναργύρων, γ) κάθε φορά Πρόεδρο της Κοινότητας 
Γκοριτσάς, δ) κάθε φορά Διευθυντή του Δημοτικού 
Σχολείου Αγίων Αναργύρων, ε) κάθε φορά Διευθυντή του 
Δημοτικού Σχολείου Γκοριτσάς, στ) κάθε φορά Πρόεδρο 
του Συλλόγου των εν Αθήναις Τζιντζινιωτών και ζ) Ιωάννη Μ. 
Σπυρίδη, δάσκαλο. 

5. Οι λεπτομέρειες διοίκησης, διαχείρισης και εν γένει λει¬ 
τουργίας του ιδρύματος, θα καθορισθούν με οργανισμό, ο 
οποίος θα κυρωθεί με νεότερο Προεδρικό Διάταγμα. 

Στους Υπουργούς Εθνικής Παιδείας και Θρησκευμάτων, 
Πολιτισμού και Υγείας και Πρόνοιας και στον Υφυπουργό 
Οικονομικών, αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 8 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 


ΥΓΕΙΑΣ ΚΑΙ ΠΡΟΝΟΙΑΣ ΠΟΛΙΤΙΣΜΟΥ 

ΚΩΝ/ΝΟΣ ΓΕΙΤΟΝΑΣ ΕΥΑΓ. ΒΕΝΙΖΕΛΟΣ 

-♦- 

( 2 ) 

Εγκριση σύστασης του κοινωφελούς Ιδρύματος με την ε¬ 
πωνυμία «ΚΟΙΝΩΦΕΛΗΣ ΟΡΓΑΝΙΣΜΟΣ ΧΑΤΖΗ- 
ΒΑΣΙΛΕΙΟΥ» και κύρωση του οργανισμού αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 15.1.1957 και 28.4.1966, μυστικές διαθήκες των 
συζύγων Πολύμνιας και Μιχαήλ Χατζή βασιλείου, που δημο- 
σιεύθηκαν με τα αριθμ. 153/7.10.1965 και 111/15.6.1967 
πρακτικό του Μον. Πρωτοδικείου Έβρου, αντίστοιχα με τις 
οποίες συστήθηκε κοινωφελές ίδρυμα με την επωνυμία 
«ΚΟΙΝΩΦΕΛΗΣ ΟΡΓΑΝΙΣΜΟΣ ΧΑΤΖΗ ΒΑΣΙΛΕΙΟΥ», και με έ¬ 
δρα την πόλη της Αλεξανδρούπολης. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του 
Αστικού Κώδικα καιγ) 108 και 110 του Αστικού Κώδικα. 

3. Την από 24.2.1997 γνωμοδότηση του Συμβουλίου 
Εθνικών Κληρ/των. 

4. Την αριθμ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομικών 
με την οποία ανατέθηκαν αρμοδιότητες του Υπουργού 
Οικονομικών στους Υφυπουργούς Οικονομικών (ΦΕΚ 922 
Β’). 

Με πρόταση του Υπουργού Υγείας και Πρόνοιας και του 
Υφυπουργού Οικονομικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία ΚΟΙΝΩΦΕΛΗΣ ΟΡΓΑΝΙΣΜΟΣ ΧΑΤΖΗ- 
ΒΑΣΙΛΕΙΟΥ», η οποία έγινε από τους συζύγους Πολύμνια και 
Μιχαήλ Χατζηβασιλείου με τις από 15.1.1957 και 28.4.1966 
μυστικές διαθήκες τους που δημοσιεύθηκαν με τα αριθμ. 
153/7.10.1965 και 111/15.6.1967 πρακτικά του Μον. 
Πρωτοδικείου Έβρου, αντίστοιχα. 


Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομικών και Υγείας - Πρόνοιας και διέπεται από τις δια¬ 
τάξεις των παραπάνω συστατικών πράξεων, του παρακάτω 
οργανισμού, του ΑΝ 2039/1939 και των διαταγμάτων που εκ- 
δόθηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΚΟΙΝΩΦΕΛΗΣ ΟΡΓΑΝΙΣΜΟΣ ΧΑΤΖΗ- 
ΒΑΣΙΛΕΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΟΙΝΩΦΕΛΗΣ 
ΟΡΓΑΝΙΣΜΟΣ ΧΑΤΖΗΒΑΣΙΛΕΙΟΥ» που συστήθηκε από τους 
συζύγους Πολύμνια και Μιχάλη Χατζηβασιλείου με την από 
15.1.1957 και 28.4.1966, μυστικές διαθήκες τους που δημο¬ 
σιεύθηκαν με τα αριθ. 153/7.10.1965 και 111 /15.6.1967 πρα¬ 
κτικά του Μον. Πρωτοδικείου Έβρου αντίστοιχα αποτελεί 
νομικό πρόσωπο ιδιωτικού δικαίου και διέπεται από τις δια¬ 
τάξεις των παραπάνω συστατικών πράξεων του παρόντος 
οργανισμού, των ΑΝ 2039/1939, όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Αλεξαν¬ 
δρούπολης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έγκρι¬ 
σης της σύστασής του. 


Άρθρο 2 
ΣΚΟΠΟΣ 

Σκοποί του Ιδρύματος είναι: 1) Η οικονομική ενίσχυση κά¬ 
θε χρόνο ενός οικονομικά αδύνατου κοριτσιού, γεννηθέντος 
στη Σαμοθράκη από γονείς εκ Σαμοθράκης και κατοικού- 
ντος μονίμως στη νήσο Σαμοθράκη, για την αντιμετώπιση 
των δαπανώντου γάμου του. 

2) Η καταβολή ποσού έξι χιλιάδων (6.000) ετησίως στο 
ΙΩΑΚΕΙΜ ΙΟ ΓΗΡΟΚΟΜΕΙΟ ΑΛΕΞΑΝΔΡΟΥΠΟΛΗΣ. Το ποσό 
τούτο θα αναπροσαρμόζεται σύμφωνα με τις διατάξεις του 
άρθρου 93του Α.Ν. 2039/1939. 

Η διάθεση των ετησίων εισοδημάτων για την πραγματο¬ 
ποίηση των παραπάνω σκοπών του θα γίνεται μετά την α¬ 
φαίρεση: α) ποσοστού 10% το οποίο θα παρακρατείται από 
τον Γεώργιο Σβιντρίδη, μέλος του Διοικ. Συμβουλίου, ο ο¬ 
ποίος θα φροντίζει για την είσπραξη των εισοδημάτων της 
περιουσίας και την επίβλεψη των ακινήτων και β) των αναφε- 
ρομένων στις διαθήκες κληροδοσιών. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 
α) Μία ισόγειος κατοικία (παλαιά) επιφάνειας μ2 113 που 
βρίσκεται επί της οδού Δεληγιάννη αρ. 10 Αλεξανδρούπολη. 

β) Μία διόροφη οικοδομή, αποτελούμενη από πέντε (5) 
διαμερίσματα, επιφάνειας 72μ2, το καθένα, που βρίσκεται ε¬ 
πί της οδού Καραϊσκάκη, αρ. 3 - Αλεξανδρούπολη. 

γ) Μία μονόροφη οικοδομή, που βρίσκεται επί της οδού 
Αλεξάνδρου 16 Αλεξανδρούπολη, αποτελούμενη από: 
αα) Ένα ισόγειο κατάστημα επιφάνειας 80 μ2 
ββ) Μία οικία στον Ιο όροφο, επιφάνειας 80 μ2 
γγ) Μία σοφίτα επιφάνειας 34,75 μ2 στο ρετιρέ, 

δ) Ποσόν τριών εκατομμυρίων πεντακοσίων ενενήντα έξι 
χιλιάδων επτακοσίων (3.596.700) δρχ., το οποίο είναι, κατα¬ 
τεθειμένο στο Κατάστημα της Εθνικής Τράπεζας της 
Ελλάδος στην Αλεξανδρούπολη. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιουσια¬ 
κών του στοιχείων. 

β) Οι τόκοι από τις καταθέσεις του σε Τράπεζες ή άλλους 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε φυσι¬ 
κού ή νομικού προσώπου, προς αυτό. 

Άρθρο 4 

Λ 

Διοίκηση 

1. Το ίδρυμα διοικείται από εννεαμελές Διοικητικό 
Συμβούλιο που αποτελείται από τους: 

α) Εκάστοτε Σεβασμιότατο Μητροπολίτη Αλεξανδρού¬ 
πολης, ως Πρόεδρο. 

β) Εκάστοτε Δήμαρχο Σαμοθράκης, ως Αντιπρόεδρο, 
γ) Εκάστοτε Λυκειάρχη Σαμοθράκης, ως Γραμματέα. 
δ) Εκάστοτε Διευθυντή της Εθνικής Τράπεζας της 
Ελλάδος - Κατ/τος Αλεξανδρούπολης, και τούτου αρνουμέ- 
νου ή κωλυομένου το Δ/ντή οποιασδήποτε άλλης τράπεζας 
στην Αλεξ/πολη, ως Ταμία, 
ε) Γεώργιο Δ. Σβιντρίδη. 
στ) Βασίλειο Θ. Λενούδια. 
ζ) Παναγιώτη Ρηγόπουλο. 
η) Παναγιώτη Γιαννέλο. 

θ) Ιωάννη Θωμά Αντωνίου, ως μέλη και τούτων θανόντων ή 
κωλυομένων θα αντικαθίστανται από τους πρώτους καπό- 
ντες των πλησιεστέρων συγγενών τους, κατ' εκλογή. 

2. Σε περίπτωση αποποίησης, παραίτησης, έκπτωσης, ανι¬ 
κανότητας, θανάτου ή αντικατάστασης, για οποιοδήποτε 
λόγο, κάποιου από τα μέλη του Διοικητικού Συμβουλίου ε¬ 
φόσον δεν ορίζεται α\τικαταστάτης του από τον παρόντα 
Οργανισμό, η κενή θέση συμπληρώνεται με απόφαση των υ¬ 
πολοίπων μελών, σύμφωνα με τις διατάξεις των συστατικών 
πράξεων και του άρθρου 99 του ΑΝ 2039/1939. 

3. Το Διοικητικό Συμβούλιο συνεδριάζει τακτικά κάθε τε¬ 
τράμηνο και εκτάκτως οπότε το ζητήσει ο Πρόεδρος ή πέντε 
(5) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 

4. Το Διοικητικό Συμβούλιο βρίσκεται σε απαρτία όταν τα 
παρόντα μέλη είναι περισσότερα από τα απόντα. Μεταξύ 
των παρόντων πρέπει υποχρεωτικά να είναι και ο Πρόεδρος 
ή ο νόμιμος αναπληρωτής του. 

5. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ι- 
σοψηφίας υπερισχύει, η γνώμη με την οποία συντάσσεται ο 
Πρόεδρος. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στηνπαρ. 3 
του παρόντος άρθρου. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

8. Τα μέλη του Διοικητικού Συμβουλίου προσφέρουντις υ¬ 
πηρεσίες τους χωρίς αμοιβή. Δικαιούνται όμως οδοιπορικών 
ή άλλων εξόδων που δαπάνησαν για την εκτέλεση υπηρε¬ 


σίας του ιδρύματος, εφόσον έγιναν έπειτα από ειδική εντο¬ 
λή του Διοικητικού Συμβουλίου και αποδεικνύεται ότι πραγ¬ 
ματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του ιδρύματος και γενικά αποφασίζει για κάθε θέμα 
που αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχετίζε¬ 
ται με την εκπλήρο^ση των σκοπών του, πάντοτε όμως σύμ¬ 
φωνα με τις διατάξεις το^ν συστατικών πράξεων, του παρό¬ 
ντος οργανισμού του ΑΝ 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τού¬ 
του, καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νομο Αρχή τον προϋπολογισμό 
και απολογισμό του ιδρύματος, σύμφωνα με τις διατάξεις 
των άρθρων 101 και 102 του Αν 2039/1939 και του από 
20.12.1939 Β.Δ/τος (ΦΕΚ 552Α’). 

Μαζί με τον απολογισμό καταρτίζει, ψηφίζει και υποβάλει 
και το γενικό ισολογισμό του ενεργητικοί} και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδικό¬ 
τερα καθήκοντα του παραπάνω προσωπικού, καθώς και την 
αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατι¬ 
κής νομοθεσίας. 

γ) Αποφασίζει για κάθε θέμα που έχει σχέση με την εύρυθ¬ 
μη λειτουργία των υπηρεσιών του ιδρύματος, 
δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, καθώς 
και στις σχέσεις του με κάθε τρίτο, αυτοπροσώπως ή με 
πρόσωπο που ορίζεται απ’ αυτόν και εγκρίνεται με απόφαση 
του Διοικητικού Συμβουλίου. 

β) Συγκαλείτο Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου επτά (7) τουλάχιστον μέρες πριν α¬ 
πό τη συνεδρίαση. 

γ) Καταρτίζει, βοηθούμενος από το Γραμματέα, την ημε¬ 
ρήσια διάταξη των θεμάτων που θα συζητηθούν, την οποία 
και υπογράφει. Θέμα που δεν περιλαμβάνεται σ’ αυτήν δεν 
συζητείται, εκτός αν πρόκειται για επείγουσα υπόθεση και 
συμφωνήσει γι 4 αυτό η πλειοψηφία των παρόντων μελών του 
Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, να αναθέτει 
την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποτεία και έλεγχο στο προσωπικό του ιδρύματος, 
εκτελείτις αποφάσεις του Διοικητικού Συμβουλίου και ενερ¬ 
γεί σύμφωνα με τις ειδικές εξουσιοδοτήσεις και εντολές αυ¬ 
τού. 

2. Τον Πρόεδρο, όταν απουσιάζει ή κωλύεται, αναπληρώ¬ 
νει ο Αντιπρόδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του Ιδρύματος καιευθύνεται για την 
καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Το Γ ραμματέα, όταν απουσιάζει ήκωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτο εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από αυτά έ¬ 
να μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος του 
οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με α¬ 
πόφαση αυτού. 

Άρθρο 9 

Οικονομική διαχείριση 

1. Η Οικονομική διαχείριση του ιδρύματος περιλαμβάνει ε¬ 
τήσια περίοδο, η οποία αρχίζει την 1η Ιανουάριου και λήγει 
την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει α¬ 
πό την ημέρα δημοσίευσης στην Εφημερίδα της 
Κυβέρνησης του σχετικού Π.ΔΛΓΟΣ έγκρισης της σύστασης 
του Ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζονται 
σύμφωνα με τις διατάξεις των άρθρων 101 και 102 του ΑΝ 


2039/1939 και του από 20.12.1939 σχετικού Δ/τος (ΦΕΚ 
552Α). 

Άρθρο 10 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προκή¬ 
ρυξη - πρόσκλησή του σε κάθε χρόνο, όλες τις ενδιαφερό- 
μενες που δικαιούνται οικονομική ενίσχυση για την αντιμε¬ 
τώπιση των δαπανών του γάμου τους, να υποβάλλουν σ’ αυ¬ 
τό μέσα σε τακτή προθεσμία, σχετική αίτηση με τα 
απαραίτητα δικαιολογητικά που αναφέρονται στην παραπά¬ 
νω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με φρο¬ 
ντίδα του Διοικητικού Συμβουλίου του ιδρύματος, να τοιχο- 
κολλείται, με αποδεικτικό έξω από τα γραφεία του ιδρύμα¬ 
τος και του Δημοτικού Καταστήματος Σαμοθράκης, καθώς 
και έξω από τους Ιερούς Ναούς της Σαμοθράκης και να δη¬ 
μοσιεύεται μία φορά σε μία τοπική, κατά προτίμηση ημερή¬ 
σια, εφημερίδατης περιφέρειας του ιδρύματος σαράντα πέ¬ 
ντε (45) τουλάχιστον ημέρες πριν από τη λήξη της παραπά¬ 
νω προθεσμίας. 

2. Δικαίωμα οικονομικής ενίσχυσης έχει η υποψήφια που 
πληρείτις παρακάτω προϋποθέσεις: 

α) Έχει ηλικία, από τη μικρότερη που επιτρέπουν οι ισχύ- 
ουσες κάθε φορά διατάξεις του Αστικού Κώδικα τη σύναψη 
έγκυρου γάμου, μέχρι και 45 ετών. 

β) Είναι οικονομικά αδύνατη. 

γ) Είναι άγαμη ή έχει παντρευτεί στο αμέσως προηγούμε¬ 
νο ημερολογιακό έτος από το έτος απονομής της οικονομι¬ 
κής ενίσχυσης. 

δ) Να έχει γεννηθεί στη Σαμοθράκη από γονείς εκ 
Σαμοθράκης και να κατοικεί μόνιμα στη Σαμοθράκη. 

ε) Να είναι Χριστιανή Ορθόδοξη στο Θρήσκευμα. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολογητι- 
κά που υποβλήθηκαν και επιλέγει - ανακηρύσσει, με αιτιολο¬ 
γημένη απόφασή του, τη νέα που θα ενισχυθεί οικονομικά 
για την αντιμετώπιση των δαπανών του γάμου του. 

Σε περίπτωση κατά την οποία ο αριθμός των υποψηφίων, 
που πληρούν τις προϋποθέσεις οικονομικής ενίσχυσης και 
έχουν τα ίδια προσόντα, είναι μεγαλύτερος από τον αριθμό 
των οικονομικών ενισχύσεων που πρόκειται να δοθούν, η ε¬ 
πιλογή μεταξύ αυτών γίνεται από το Διοικητικό Συμβούλιο 
του Ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά των 
υποψηφίων είναι ατελές, ως προς ένα ή περισσόερο στοι¬ 
χεία αυτού, το Διοικητικό Συμβούλιο του Ιδρύματος καλεί τις 
ενδιαφερόμενες με έγγραφη πρόσκλησή του, πριν αποφα¬ 
σίσει σχετικά για την επιλογή της δικαιούχου, να συμπληρώ¬ 
σει τις ατέλειες αυτές, μέσα σε πέντε (5) ημέρες από την ε¬ 
πίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης της δικαιούχου 
τοίχοκολείται, την ίδια ή την επόμενη ημέρα, έξω από τα γρα¬ 
φεία του ιδρύματος και του Δημοτικού καταστήματος, κα¬ 
θώς και έξω από τους Ιερούς Ναούς της νήσου Σαμοθράκης, 
με αποδεικτικό που θα υπογράφεται από το Γ ραμματέα ή άλ¬ 
λο εξουσιοδοτημένο υπάλληλο του ιδρύματος και από ένα 
δημότη. 

Με την απόφαση αυτή καλούνται επίσης οι υπόλοιπες εν¬ 
διαφερόμενες υποψήφιες που απορρίφθηκαν να υποβάλ¬ 
λουν, εφόσον το επιθυμούν, σχετική ένσταση κατά της πα¬ 
ραπάνω απόφασης του Διοικητικού Συμβουλίου του ιδρύ¬ 
ματος, μέσα σε δέκα (10) ημέρες από την τοιχοκόλληση 
αυτής. 

Η ένσταση αυτή καταθέτεται με απόδειξη παραλαβής στο 
Γ ραμματέα ή σε άλλο μέλος του Διοικητικού Συμβουλίου του 
ιδρύματος, που τυχόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της 
προηγούμενης παραγράφου και εφόσον δεν υποβλήθηκε 
καμιά ένσταση, δίνεται εντολή στην Τράπεζα ή το πιστωτικό 
ίδρυμα που βρίσκονται οι καταθέσεις του ιδρύματος, να κα¬ 
ταθέτει τα ποσά της οικονομικής ενίσχυσης σε έντοκο λο- 
γιαριασμό, στο όνομα της δικαιούχου. 

Το ποσό του κεφαλαίου της οικονομικής ενίσχυσης και οι 
τόκοι του, αναλαμβάνονται από τη δικαιούχο με την προ¬ 
σκόμιση στην Τράπεζα ή το Πιστωτικό ίδρυμα της ληξιαρχι¬ 
κής πράξης γάμου της. 

6. Σε περίπτωση υποβολής ενστάσεων εμπρόθεσμα, το ί¬ 
δρυμα υποβάλλει αυτές μαζί με τα δικαιολογητικά όλων των 
υποψηφίων και τα λοιπά έγγραφα εκλογής και ανακήρυξης 
της δικαιούχου, ως και τις σχετικές απόψεις του Διοικητικού 
Συμβουλίου για τις ενστάσεις αυτές, στην αρμόδια Αρχή, η 
οποία αφού ελέγξει αν τηρήθηκαν ή όχι οι διατάξεις των συ¬ 
στατικών πράξεων του ιδρύματος, του παρόντος οργανι¬ 
σμού και των σχετικών νόμων, τα παραπέμπει με σχετική ει¬ 
σήγησή του στο αρμόδιο συλλογικό όργανο προς γνωμοδό¬ 
τηση. 

Στη συνέχεια και μετά την παραπάνω γνωμοδότηση για το 
βάσιμο ή όχι των ενστάσεων, εκδίδεται απόφαση με την ο¬ 
ποία είναι δυνατό να εγκριθούν ή να απορριφθούν ή να τρο¬ 
ποποιηθούν οι σχετικές αποφάσεις του Διοικητικού 
Συμβουλίου του Ιδρύματος, ως προς μία ή περισσότερες υ¬ 
ποψήφιες ή και να διαταχθεί η επανάληψη όλης της διαδικα¬ 
σίας επιλογής και ανακήρυξης της δικαιούχου της οικονομι¬ 
κής ενίσχυσης. 

7. Αν η δικαιούχος δεν τελέσει το γάμο της ή πεθάνει άγα¬ 
μη μέσα σε διάστημα πέντε (5) ετών από τη χρονολογία επι¬ 
λογής της ή τελέσει το γάμο της μέσα στην προθεσμία αυτή 
αλλά δεν αναλάβειτο ποσό της οικονομικής ενίσχυσης μέσα 
σε δύο (2) έτη από την τέλεση του γάμου της, τα ποσά του 
κεφαλαίου και τόκων της οικονομικής ενίσχυσης επαναφέ- 
ρονται, έπειται από απόφαση του Διοικητικού Συμβουλίου, 
στο λογαριασμό καταθέσεων του ιδρύματος για τη χορήγη¬ 
ση μεγαλύτερης οικονομικής ενίσχυσης τα επόμενα έτη. 

8. Σε περίπτωση που δεν υπάρξει αίτηση οικονομικής ενί¬ 
σχυσης, τότε το αδιάθετο ποσό μεταφέρεται στο επόμενο έ¬ 
τος με ανάλογη αύξηση της οικονομικής ενίσχυσης της κα¬ 
τά το έτος αυτό δικαιούχου. 

9. Το ύψος της οικονομικής ενίσχυσης που θα δοθεί καθο¬ 
ρίζεται με απόφαση του Διοικητικού Συμβουλίου του ιδρύ¬ 
ματος, ανάλογα με το ύψος των ετησίων εσόδων αυτού και 
μετά την αφαίρεση των αναφερομένων στο άρθρο 2 
«ΣΚΟΠΟΣ» κληροδοσιών. 

Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 

β) Βιβλίο πρατικών συνεδράσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, όλα 
τα έσοδα και έξοδα του ιδρύματος που πραγματοποιούνται 
στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων βι¬ 


βλίων και στοιχείων, τα οποία κρίνει ότι είναι απαραίτητα για 
την παρακολούθηση της διαχείρισης της περιουσίας του ι¬ 
δρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/1939 και 110 και 119 
του Αστικού Κώδικα, ύστερα από πρόταση του Δοικητικού 
Συμβουλίου αυτού. 

Άρθρο 13 

Διάλυση του ιδρύματος - Τύχη Περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήπο- 
τε λόγο, η περιουσία του περιέρχεται στο Φιλόπτωχο Ταμείο 
του Μητροπολιτικού Ναού Κοιμήσεως της Θεοτόκου χώρας 
Σαμοθράκης, ως κεφάλαιο αυτοτελούς διαχείρισης για την 
εκπλήρωση των σκοπών που όρισαν με τις διαθήκες τους οι 
ιδρυτές. 

Στον Υπουργό Υγείας και Πρόνοιας και στον Υφυπουργό 
Οικονομικών αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 8 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤ. Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΝΣΤ. ΓΕΙΤΟΝΑΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. οικ. 67875 (3) 

Τροποποίηση Κανονισμού Εσωτερικής Υπηρεσίας του 
ΕΦΕΤΕΙΟΥ ΘΕΣΣΑΛΟΝΙΚΗΣ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού δι¬ 
καστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), .όπως αντικατα- 
στάθηκε από το άρθρο 5 του Ν. 1868/1989 (ΦΕΚ 
230/Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προστέθηκε με το 
άρθρο 27 του Ν. 2081/1992 (ΦΕΚ 154/10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού. 

4. Το έγγραφο του Εφετείου Θεσσαλονίκης με αριθμό 
994/19.5.1997, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του κανονισμού εσωτερικής υπηρεσίας του 
Εφετείου Θεσσαλονίκης όπως διαμορφώθηκε με την από¬ 
φαση της Ολομέλειας του δικαστηρίου αυτού με τον αριθμό 
10/1997 η οποία έχει ως εξής: 

Για τους λόγους αυτούς, αποφασίζειτην τροποποίηση του 
ισχύοντος κανονισμού εσωτερικής λειτουργίας του 
Εφετείου Θεσσαλονίκης ως εξής: Στο άρθρο 46 προστίθεται 
και γ’ περίπτωση που έχει ως εξής: 

γ) Πρόκειται για υποθέσεις καθορισμού συνολικής ποινής, 

ακύρωσης διαδικασίας, αναστολής εκτελέσεως αποφάσε¬ 
ων Τριμελούς Πλημ/κείου και διορθώσεως αποφάσεων. 
Στην υπό στοιχείο γ’ περίπτωση οι υποθέσεις που μπορούν 
να προσδιοριστούν καθ’ υπέρβαση του αριθμού που προ- 
βλέπεται στο άρθρ. 45 δεν επιτρέπεται, να υπερβαίνει τις 
τρεις (3) συνολικώς ανεξαρτήτως του είδους αυτών. 

Κρίθηκε αποφασίθηκε στη Θεσσαλονίκη την 1η Απριλίου 
1997 και εκδόθηκε στον ίδιο τόπο στις 19.5.1997. 

0 Πρόεδρος Η Γραμματέας 

ΑΝΕΣΤΗΣ ΝΑΝΟΣ ΠΟΛΥΧΡΟΝΙΑ ΚΩΝΣΤΑΝΤΙΝΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 3131.1/18/97 (4) 

Εγκριση του Γενικού Κανονισμού Λιμένα με αριθμό 15 
«Αντικατάσταση ορισμένων διατάξεων άρθρου 11 
Γενικού Κανονισμού Λιμένα αριθ. 4 όπως τροποποιήθηκε 
με το Γενικό Κανονισμό Λιμένα αριθ. 12» 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. - Το άρθρο 156 του Ν.Δ. 187/73 (ΦΕΚ Α 261) «Περί 
Κ.Δ.Ν.Δ.», όπως αυτό αντικαταστάθηκε με το άρθρο 10 του 
Ν. 1940/91 (ΦΕΚ Α 40) «Μονάδα Ειδικών Αποστολών 
Λιμενικού Σώματος (ΜΕΑ/ΛΣ) και άλλες διατάξεις περί 
αυτού». 

2. -Το Γ ενικό Κανονισμό με αριθ. 15 που εκδόθηκε από τον 
Αρχηγό του Λιμενικού Σώματος με τις διατάξεις του οποίου 
ρυθμίζονται θέματα που αφορούν την εύρυθμη λειτουργία 
των λιμένων της χώρας. 

3. -Το άρθρο 29Α του Ν. 1558/85 (ΦΕΚ Α 137) όπως προ¬ 
στέθηκε με το άρθρο 27 του Ν. 2081/92 (ΦΕΚ Α 154). 

4. -Το γεγονός ότι από τις διατάξεις της παρούσας από¬ 
φασης δενπροκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

“Αρθρο μόνο 

α) Εγκρίνουμε τον πιο κάτω Γ ενικό Κανονισμό Λιμένα με α- 
ριθ. 15 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ 
με αριθμό 15 

«Αντικατάσταση ορισμένων διατάξεων άρθρου 11 Γενικού 
Κανονισμού Λιμένα αριθ. 4 όπως τροποποιήθηκε με το 
Γ ενικό Κανονισμό Λιμένα αριθ. 12» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Εχοντας υπόψη : 

α)Τις διατάξεις του δια του από 9 Ιουνίου 1948 Β.Δ. 
Κωδικοποιημένου Νόμου 499/47 «Περί πειθαρχικής εξου¬ 
σίας των Προϊσταμένων των Λιμενικών Αρχών» (ΦΕΚ Α 162) 
συνδυαζόμενες μετά άρθρα 141-157του Ν.Δ. 187/73 μετο 
οποίο κυρώθηκε ο Κώδικας Δημοσίου Ναυτικού Δικαίου 
(ΦΕΚ Α 261). 


β)Το άρθρο 156του Ν.Δ. 187/73 (ΦΕΚ Α 261) «Περί ΚΔΝΔ» 
όπως αυτό αντικαταστάθηκε με το άρθρο 10 του Ν. 1940/91 
(ΦΕΚ Α 40). 

Υ)Τις διατάξεις του Ν.Δ. 444/70 «Περί αρμοδιοτήτων ΛΣ 
και σχέσεων προς τας αρμοδιότητας των Σωμάτων 
Ασφαλείας» (ΦΕΚ Α 39). 

δ)Το άρθρο 29Α του Ν. 1558/85 (ΦΕΚ Α 137) όπως προ¬ 
στέθηκε μετο άρθρο 27του Ν. 2081/92 (ΦΕΚ Α 154). 

ε)Το γεγονός ότι από τις διατάξεις του παρόντος 
Κανονισμού δεν προκαλείται δαπάνη σε βάρος του κρατι¬ 
κού προϋπολογισμού, εκδίδουμε τον ακόλουθο Κανονισμό: 

Αρθρο 1 
Ορια ισχύος 

Ο παρών Γ ενικός Κανονισμός Λιμένα ισχύει για τους λιμέ¬ 
νες, τους όρμους και τη θαλάσσια έκταση της περιοχής δι¬ 
καιοδοσίας κάθε Λιμενικής Αρχής της χώρας. 

Αρθρο 2 

Αντικατάσταση ορισμένων διατάξεων του Γενικού 
Κανονισμού Λιμένα αριθ. 

4 (ΦΕΚ 579 Β726-07-94) όπως τροποποιήθηκε με το Γ ενικό 
Κανονισμό Λιμένα αριθ. 12(598 Β719-07-96). 

1. -Η υποπαράγραφος στ της παραγράφου 2 του άρθρου 
11 αντικαθίσταται ως ακολούθως: 

«στ)Εφόσον επιβαίνουν περισσότερα άτομα από αυτά 
που η κατασκευάστρια εταιρεία προβλέπει για το συγκεκρι¬ 
μένο τύπο θαλάσσιου μοτοποδηλάτου.» 

2. -Η υποπαράγραφος θτης παραγράφου 2του άρθρου 11 
αντικαθίσταται ως ακολούθως: 

«θ)Κατά τους μήνες Ιούνιο-Ιούλιο-Αύγουστο-Σεπτέμβριο 
μεταξύ των ωρών 14.30-17.00.Η απαγόρευση αυτή δεν ι¬ 
σχύει σε μη κατοικημένες περιοχές τα όρια των οποίων κα¬ 
θορίζονται με απόφαση του Λιμενάρχη.» 

Αρθρο 3 
Κυρώσεις 

Οι παραβάτες του παρόντος Γενικού Κανονισμού Λιμένα, 
του οποίου η εκτέλεση ανατίθεται στα λιμενικά όργανα, α¬ 
νεξάρτητα από τις συντρέχουσες ποινικές και αστικές ευ¬ 
θύνες, κατά την ισχύ ο υσα νομοθεσία, υπόκεινται και στις κυ¬ 
ρώσεις του πρώτου εδαφίου της παραγράφου 1 του άρ¬ 
θρου 157του Ν.Δ. 187/73 (ΦΕΚΑ261), όπως τροποποιήθηκε 
μεταγενέστερα και ισχύει σύμφωνα με το Π.Δ. 381/95 (ΦΕΚ 
Α 214). 

Πειραιάς, 9 Ιουλίου 1997 
Ο Αρχηγός Λ.Σ. 

Αντιναύαρχος Λ.Σ. Π. ΟΥΣΑΝΤΖΟΠΟΥΛΟΣ 

Η εφαρμογή του Κανονισμού αυτού αρχίζει δέκα (10) ημέ¬ 
ρες από τη δημοσίευσή του στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 9 Ιουλίου 1997 

ΟΥΠΟΥΡΓΟΣ 

ΣΤΑΥΡΟΣ ΣΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

|ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤΘΒ*ΡΑΧ 52 34 312 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

.Πληροφορίες δημοσιευμάτων Α.Ε. * Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. 

5225761 ΘΕΣΣΑΛΟΝΙΚΗ 

5230841 Βασ. Όλγας 188, 1ος ορ.-Τ.Κ. 546 55 (Οί 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ (06 

5248141 Κόρινθου 327 Τ. Κ. 262 23 

5248188 ΙΩΑΝΝΙΝΑ 

5248785 Διοικητήριο Τ.Κ 454 44 (06: 

ΚΟΜΟΤΗΝΗ (05: 

5248320 Δημοκρατίας 1 Τ.Κ. 691 00 


(031)423956 

4136402 

4171307 

(061)271249 

224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 6 σελίδες 150 δρχ. 

- Από 9 μέχρι 16 σελίδες 300 δρχ. 

-Από 16 σελίδες και άνω προσαύξηση 100 δρχ. ανα δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α (Νομοί. Π.Δ.. Συμβάσεις κ.τλ.) 50.000 δρχ. 2 500 δρχ- 

Β'(Υπουργικές αποφάσεις κ.τλ.) 50.000 >. 2.500 »· 

Γ (Διορισμοί, απολύσεις κ.τλ. Δημ. Υπαλλήλων) 10.000 >. 500 

Δ' (Απαλλοτριώσεις, πολεοδομία κτλ.) 50.000 - 2 500 

Αναπτυξιακών Πράξεων (Τ.Α.Π.Σ.) 25.000 » 1250 

Ν.Τ1.Δ.Δ. (Διορισμοί κ.τλ. προσωπικού Ν.Π.Δ.Δ.) 10.000 » 500 

Παράρτημα (Πίνακες εππυχόντων διαγωνισμών) 5.000 »· 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 .. 500 

Ανώτατου Ειδικού Δικαστηρίου (Α.Ε.Δ.) 3.000 » 150 

Ανωνύμων Εταιρειών & Ε.Π.Ε. 250.000 » 12 500 I 

Προκηρύξεων Α.Σ.Ε.Π. ___10.000 » 500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. I 200.000 I 10 ππη Ζ 


Οι συνδρομές του εσωτερικού προπληρώνονται στα Δηυόσια Ταμεια που δίδουν αποδεικτικό είσπραξης (διπλότυπό) 
το οποίο με τη φροντίδα του ενδιαφερομένου πρέπει να στέλνεται στην Υπηρεσίσ του Εθνικού Τυπογραφείου. 

* Οι συνδρομές του εξωτερικού επιβαρύνονται πέρο των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου! 

ΰΐ^Ρ^ύή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταυείο του ΤΑ- 
ι ΙΕ ι (Σολωμου 51 - Αθήνα) και στις άλλες πόλεις από τα Δημόσια Ταυεία. ' ' 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* °η^η°^ ΡΧΐαΚ ί ς Αιποδιοικ ήσεις, οι Δήυοι, οι Κοινότητες ως και οι επιχειρήσεις αυτών πληρώνουν το μισό χρηματικό 

ποσο της συνδρομής και ολοκληρο το ποσό υπέρ του ΤΑΠΕΤ. 

* ϋ^Α δρ0μή ,σχύΕ ' ΥΙ ° έν ° ΧΡ0ν °· Που αρχίζει την 1η Ιανουα Ρ ίου και λήγει την 31η Δεκεμβρίου του ίδιου χρόνου Δεν 
εγγραφονπαι συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντι ΥΡ°φ° διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08 . 00 ' έως 13 . 00 ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







